**Jasse Erik Kalevi Ikonen** (s. 13. kesäkuuta 1990 Kuopio) on suomalainen jääkiekkoilija. Hän on pelipaikaltaan vasen laitahyökkääjä, mutta Ikonen osaa pelata myös keskellä.

Ura
---

### Seuraura

Ikonen on Kalevan Pallon kasvatti. Hän toimi kaudella 2005–2006 seuran C-nuorten varakapteenina ja oli SM-karsinnoissa joukkueen paras maalintekijä 11 osumallaan. Kauden 2007–2008 päätteeksi Ikonen voitti A-nuorten Suomen-mestaruuden. Hän debytoi samalla kaudella myös KalPan SM-liigajoukkueessa, jossa Ikonen pelasi ensimmäisen ja kauden ainoaksi jääneen ottelunsa vain 17-vuotiaana 21. helmikuuta 2008 kotona Tapparaa vastaan. Hänet merkittiin joukkueen nelosketjuun yhdessä toisen debytantin, Teemu Hartikaisen sekä Joonas Riekkisen kanssa. Samassa kuussa hän teki KalPan kanssa vuoden mittaisen jatkosopimuksen.

Kauden 2008–2009 Ikonen pelasi pääosin KalPan A-nuorissa, jonka toiseksi paras maalintekijä ja neljänneksi paras pistemies hän oli tehoilla 17+14=31. Pudotuspeleissä hän oli joukkueen paras pistemies ja maalintekijä tehoilla 5+3=8. Ikonen pelasi kauden aikana SM-liigassa yhdeksän runkosarja- ja kaksi playoff-ottelua ilman tehopisteitä. Hän voitti kauden päätteeksi SM-pronssia. Ikonen pelasi kauden aikana miesten pelejä myös kahdeksan Mestis-ottelun verran alle 20-vuotiaiden maajoukkueessa tehopistein 2+2=4.

Ikonen siirtyi kaudeksi 2009–2010 2+1-vuotisella sopimuksella Mestis-joukkue D Teamiin. Hän pelasi siellä ja alle 20-vuotiaiden maajoukkueessa yhteensä 33 Mestis-ottelua tehopistein 12+8=20. Ikonen nostettiin kauden aikana myös JYPin SM-liigajoukkueen vahvuuteen. Hän pelasi siellä 13 runkosarjaottelua tehopistein 2+2=4. Ikonen teki liigauransa avausmaalin 12. marraskuuta 2009 vieraissa Hämeenlinnan Pallokerhoa vastaan. Siirtotakarajalla, tammikuun 2010 lopulla hän siirtyi D Teamista loppukaudeksi JYPin vahvuuteen, mutta Ikonen ei saanut juurikaan loppukaudella peliaikaa SM-liigassa. Hän pelasi suurimman osan kevätkaudestaan seuran A-nuorissa. Myös alkukauden 2010–2011 Ikonen pelasi suurimmaksi osaksi D Teamissa. Hän pelasi kauden aikana viisi SM-liigaottelua, mutta vietti kevätkautensa jälleen JYPin A-nuorissa. Ikonen teki A-nuorten SM-liigan viidennessä finaaliottelussa 29. maaliskuuta 2011 Espoo Bluesia vastaan JYPin 4–3-voittoon päättyneen ottelun ratkaisumaalin, joka ratkaisi JYPille myös A-nuorten Suomenmestaruuden.

JYP ei käyttänyt Ikosen sopimuksessa ollutta optioa, vaan hän palasi kaudeksi 2011–2012 kaksivuotisella sopimuksella kasvattajaseuraansa Kalevan Palloon. Ikosen ensimmäinen kokonainen kausi SM-liigassa toi 58 runkosarjaottelussa tehot 12+9=21 ja kuudessa playoff-ottelussa kaksi syöttöpistettä. Kaudella 2012–2013 hän pelasi loukkaantumisten vuoksi runkosarjassa vain 41 ottelua. Ikonen pelasi kauden aikana myös yhden ottelun lainalla Mestis-joukkue Savonlinnan Pallokerhossa. Marraskuussa 2012 hän teki KalPan kanssa kolmivuotisen jatkosopimuksen. Jo kesken ensimmäisen jatkosopimuskautensa 2013–2014, marraskuussa 2013 Ikonen siirtyi kuitenkin Helsingin IFK:n riveihin.

Kaudella 2015–2016 Ikonen nousi HIFK:n varakapteeniksi. Hän teki SM-liigan yhden kauden piste-ennätyksensä tehoilla 19+10=29. Ikonen oli joukkueensa toiseksi paras maalintekijä Tomáš Záborskýn jälkeen ja jakoi SM-liigan maalipörssin yhdeksännen sijan Sportin Charles Bertrandin ja KooKoon Josh Greenin kanssa. Hän jakoi koko SM-liigan pudotuspelien tehotilaston voiton joukkuetovereidensa Yohann Auvitun ja Corey Elkinsin kanssa lukemalla +8. Ikonen voitti kauden päätteeksi SM-hopeaa. Toukokuussa 2016 hän teki HIFK:n kanssa vuoden mittaisen jatkosopimuksen. Kausi 2016–2017 Ikosella päättyi jo kolmen playoff-ottelun jälkeen loukkaantumiseen. Hän teki 16. maaliskuuta 2017 toisessa ensimmäisen kierroksen ottelussa Oulun Kärppiä vastaan HIFK:n 4–3-voittoon päättyneen ottelun ratkaisumaalin ensimmäisessä jatkoerässä ajassa 63.25. Ikosen osuma ratkaisi HIFK:lle puolivälieräpaikan. Ari Vallin valitsi hänet ottelun Alumnien tähtien ykköstähdeksi.

Kaudeksi 2017–2018 Ikonen siirtyi kaksivuotisella sopimuksella Oulun Kärppiin. Hänen harjoituskautensa jäi väliin takareisivamman vuoksi. Ikosen kausi osoittautui varsin rikkonaiseksi, hänen roolinsa jäi pieneksi ja Ikonen teki runkosarjassa 44 ottelussa vain kahdeksan tehopistettä. Pudotuspeleissä hän teki 14 ottelussa tehot 1+1=2. Toisessa finaaliottelussa 19. huhtikuuta 2018 vieraissa Tapparaa vastaan Ikonen teki Kärppien 2–4-voittoon päättyneen ottelun voittomaalin, joka vei Kärpät ottelusarjassa 2–0-johtoon. Samalla hänen 23 ottelun mittainen maaliton putkensa katkesi. Kuudennessa vieraissa pelatussa finaaliottelussa 26. huhtikuuta 2018 Ikonen sai syöttöpisteen oltuaan kakkossyöttäjänä Aleksi Mäkelän tekemään 0–1-voittomaaliin, joka ratkaisi lopulta Kärpille Suomen-mestaruuden otteluvoitoin 4–2. Kesken kauden 2018–2019, tammikuussa 2019 hänen sopimuksensa joukkueen kanssa purettiin, kun Kärpillä ei ollut tarjota Ikoselle enää riittävää roolia. Seuraavana päivänä hänen ilmoitettiin palaavan loppukauden kattavalla sopimuksella HIFK:hon.

Ikonen siirtyi kaudeksi 2019–2020 vuoden mittaisella sopimuksella Tampereen Ilvekseen. Marraskuussa 2020 hän siirtyi loppukauden 2020–2021 kattavalla sopimuksella Porin Ässiin oltuaan alkukauden ilman sopimusta. Joukkuetta valmentaa Ikoselle HIFK:sta tuttu Ari-Pekka Selin.

Kaudeksi 2021–2022 Ikonen siirtyi vuoden mittaisella sopimuksella monikansallisen ICE Hockey Leaguen italialaiseen laajennusjoukkue HC Pustertal-Val Pusteriaan. Hän nousi joukkueen varakapteeniksi. Kesken kauden marraskuussa 2021 Pustertalia siirtyi valmentamaan suomalainen Raimo Helminen.

Ikonen palasi syyskuussa 2022 SM-liigaan ja hän siirtyi kuukauden mittaisella sopimuksella Turun Palloseuraan. Seura hankki Ikosen ensisijaisesti paikkaamaan Vili Munkin loukkaantumista. Joulukuussa hän siirtyi 24. tammikuuta 2023 asti kestävällä sopimuksella Ruotsin SHL-liigan Linköping HC:hen. Lyhyen sopimuksensa päätyttyä Ikonen siirtyi loppukauden 2022–2023 kattavalla sopimuksella samassa liigassa pelaavan Färjestad BK:n joukkueeseen.

Marraskuussa 2023 Ikonen palasi loppukauden 2023–2024 kattavalla sopimuksella ICEHL-joukkue HC Pustertaliin oltuaan alkukauden ilman sopimusta. Tammikuussa 2024 hänen sopimuksensa seuran kanssa kuitenkin purettiin ja Ikonen siirtyi loppukaudeksi Ruotsin toiseksi korkeimmalle sarjatasolle HockeyAllsvenskan-joukkue Västerås IK:hon.

### Maajoukkueura

Ikonen pelasi alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008. Hän pelasi myös alle 18-vuotiaiden Ivan Hlinkan muistoturnauksessa vuonna 2007, jolloin Ikonen voitti hopeaa. Yhteensä hän on pelannut 13 nuorten ja 24 poikien maaottelua. Ikonen on kuulunut Suomen alle 17-vuotiaiden maajoukkueen kapteenistoon.

Muuta
-----

15. helmikuuta 2017 ottelussa Tampereen Ilvestä vastaan Ikonen pukeutui omasta pyynnöstään HIFK:n pelipaitaan, jonka selkäpuolella luki hänen etunimensä Jasse. Taustalla oli tarina Jasse Ikosen mukaan nimettyyn vauvaan Jasse, joka lakkasi pian kotiin päästyään hengittämästä, mutta selvisi kuitenkin hengissä. Ikonen päätti ottelun jälkeen lahjoittaa käyttämänsä paidan vauvan perheelle.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | KalPa | A-SM | 7 | 0 | 0 | 0 | 2 | – | – | – | – | – |
| 2007–2008 | KalPa | A-SM | 32 | 8 | 10 | 18 | 76 | 9 | 1 | 2 | 3 | 2 |  |  |  |  |  |  | U18 | 6 | 0 | 0 | 0 | 32 |
|  | KalPa | SM-liiga | 1 | 0 | 0 | 0 | 0 | – | – | – | – | – |
| 2008–2009 | KalPa | A-SM | 37 | 17 | 14 | 31 | 53 | 5 | 5 | 3 | 8 | 4 |
|  | KalPa | SM-liiga | 9 | 0 | 0 | 0 | 4 | 2 | 0 | 0 | 0 | 0 |
|  | Suomi U20 | Mestis | 8 | 2 | 2 | 4 | 4 | – | – | – | – | – |
| 2009–2010 | D Team | Mestis | 26 | 10 | 7 | 17 | 34 | – | – | – | – | – |  |  |  |  |  |  | JMM | 6 | 0 | 2 | 2 | 14 |
|  | Suomi U20 | Mestis | 7 | 2 | 1 | 3 | 8 | – | – | – | – | – |
|  | JYP | A-SM | 1 | 0 | 1 | 1 | 0 | – | – | – | – | – |
|  | JYP | SM-liiga | 13 | 2 | 2 | 4 | 4 | – | – | – | – | – |
| 2010–2011 | JYP | A-SM | 3 | 2 | 2 | 4 | 25 | 13 | 5 | 5 | 10 | 2 |
|  | JYP | SM-liiga | 5 | 0 | 0 | 0 | 2 | – | – | – | – | – |
|  | D Team | Mestis | 22 | 7 | 4 | 11 | 24 | – | – | – | – | – |
| 2011–2012 | KalPa | SM-liiga | 58 | 12 | 9 | 21 | 82 | 6 | 0 | 2 | 2 | 0 |
| 2012–2013 | KalPa | SM-liiga | 41 | 3 | 11 | 14 | 30 | 5 | 0 | 0 | 0 | 8 |
|  | SaPKo | Mestis | 1 | 0 | 0 | 0 | 0 | – | – | – | – | – |
| 2013–2014 | KalPa | SM-liiga | 20 | 2 | 3 | 5 | 10 | – | – | – | – | – |
|  | HIFK | SM-liiga | 27 | 2 | 8 | 10 | 8 | 2 | 0 | 0 | 0 | 0 |
| 2014–2015 | HIFK | SM-liiga | 29 | 10 | 6 | 16 | 54 | – | – | – | – | – |
| 2015–2016 | HIFK **(A)** | SM-liiga | 55 | 19 | 10 | 29 | 10 | 18 | 6 | 4 | 10 | 2 |
| 2016–2017 | HIFK | SM-liiga | 49 | 7 | 6 | 13 | 4 | 3 | 1 | 1 | 2 | 2 |
| 2017–2018 | Kärpät | SM-liiga | 44 | 4 | 4 | 8 | 8 | 14 | 1 | 1 | 2 | 8 | Kanada-malja |
| 2018–2019 | Kärpät | SM-liiga | 24 | 2 | 4 | 6 | 10 | – | – | – | – | – |
|  | HIFK | SM-liiga | 23 | 3 | 7 | 10 | 8 | 13 | 0 | 1 | 1 | 26 |
| 2019–2020 | Ilves | SM-liiga | 56 | 10 | 7 | 17 | 24 | – | – | – | – | – |
| 2020–2021 | Ässät | SM-liiga | 36 | 4 | 7 | 11 | 14 | – | – | – | – | – |
| 2021–2022 | HC Pustertal **(A)** | ICEHL | 41 | 6 | 8 | 14 | 18 | 4 | 0 | 0 | 0 | 2 |
| 2022–2023 | TPS | SM-liiga | 10 | 2 | 0 | 2 | 0 | – | – | – | – | – |
|  | Linköping HC | SHL | 12 | 1 | 4 | 5 | 2 | – | – | – | – | – |
|  | Färjestad BK | SHL | 15 | 0 | 3 | 3 | 4 | – | – | – | – | – |
| 2023–2024 | HC Pustertal | ICEHL | 19 | 1 | 2 | 3 | 2 | – | – | – | – | – |
|  | Västerås IK | Allsvenskan | 14 | 0 | 2 | 2 | 2 | – | – | – | – | – |
| 15 kautta | yhteensä | SM-liiga | 500 | 82 | 84 | 166 | 272 | 63 | 8 | 9 | 17 | 46 |
| 4 kautta | yhteensä | Mestis | 64 | 21 | 14 | 35 | 70 | – | – | – | – | – |
| 1 kausi | yhteensä | ICEHL | 41 | 6 | 8 | 14 | 18 | 4 | 0 | 0 | 0 | 2 |
| 1 kausi | yhteensä | SHL | 27 | 1 | 7 | 8 | 6 | – | – | – | – | – |

Lähteet
-------

* Jasse Ikonen The Internet Hockey Databasessa (englanniksi)
* Jasse Ikonen Eurohockey-sivustolla (englanniksi)
* Jasse Ikonen *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. OULU:
2. ↑
3. ↑  Tilastot *liiga.fi*. Jääkiekon SM-liiga Oy. Viitattu 14.5.2017.
4. 1 2 3 4 5 6 7  Jasse Ikonen *Elite Prospects*. Everysport Media Group AB.  (englanniksi)
5. ↑  Elite Prospects - KalPa U16 *eliteprospects.com*. Everysport Media Group AB. Viitattu 24.4.2019. (englanniksi)
6. ↑  Ylönen, Jorma: KalPa heittää B-junioreita kehiin Tappara-ottelussa *is.fi*.  21.2.2007. Kuopio:  Sanoma Media Finland Oy. Viitattu 19.11.2020.
7. ↑  KalPa solmi tukun jatkosopimuksia *Jatkoaika.com*.  28.2.2008. Jatkoaika r.y. Viitattu 14.5.2017.
8. ↑  Elite Prospects - KalPa U20 *eliteprospects.com*. Everysport Media Group AB. Viitattu 24.4.2019. (englanniksi)
9. ↑  D Team kiinnitti nuoria lupauksia *Jatkoaika.com*.  21.7.2009. Jatkoaika r.y. Viitattu 27.11.2011.
10. ↑  D Teamin rinki kaventui kahden hyökkääjän verran *Jatkoaika.com*.  31.1.2010. Jatkoaika r.y. Viitattu 27.11.2011.
11. ↑  Salomäki, Altti: JYP mursi HPK:n kotitaian *Jatkoaika.com*.  12.11.2009. Jatkoaika r.y. Viitattu 19.11.2020.
12. ↑  Komi, Markus: JYPin pelaaja-arvostelut 2009–2010 *Jatkoaika.com*.  17.5.2010. Jatkoaika r.y. Viitattu 14.5.2017.
13. ↑  JYP voitti nuorten mestaruuden *Jatkoaika.com*.  29.3.2011. Jatkoaika r.y. Viitattu 14.5.2017.
14. ↑  KalPalle valmentaja ja pelaaja Jyväskylästä *Jatkoaika.com*.  19.4.2011. Jatkoaika r.y. Viitattu 14.5.2017.
15. ↑  Koljonen, Juha: KalPan pelaaja-arvioinnit 2012–2013 *Jatkoaika.com*.  26.4.2013. Jatkoaika r.y. Viitattu 14.5.2017.
16. ↑  KalPa pidensi luotsinsa toimikautta *Jatkoaika.com*.  19.11.2012. Jatkoaika r.y. Viitattu 14.5.2017.
17. ↑  KalPan keskushyökkääjäosastolle muutoksia *Jatkoaika.com*.  28.11.2013. Jatkoaika r.y. Viitattu 14.5.2017.
18. ↑  Elite Prospects - Liiga Stats 2015-2016 *eliteprospects.com*. Everysport Media Group AB. Viitattu 24.4.2019. (englanniksi)
19. ↑  HIFK:lle tärkeitä jatkajia – Elkins jatkaa Helsingissä *Jatkoaika.com*.  12.5.2016. Jatkoaika r.y. Viitattu 14.5.2017.
20. ↑  Otteluseuranta *liiga.fi*.  12.5.2016. Jääkiekon SM-liiga Oy. Viitattu 14.5.2017.
21. ↑  Kärpille vahvistuksia puolustukseen ja hyökkäykseen *Jatkoaika.com*.  2.5.2017. Jatkoaika r.y. Viitattu 14.5.2017.
22. ↑  Korhonen, Jarmo: Tässä on Kärppien huikea mestarijoukkue pelaaja pelaajalta *is.fi*.  14.9.2017. Sanoma Media Finland Oy. Viitattu 2.5.2018.
23. ↑  Kosonen, Eemeli: FLOP 10: Liigan syyskauden pahimmat flopit  26.12.2017. Faneille.com. Viitattu 2.5.2018.
24. ↑  Touru, Ville: Nimeke = Kärpät otti jo toisen kiinnityksen mestaruuteen! Tappara kaatui kotikaukalossaan **Määritä nimeke!** *is.fi*.  19.4.2018. Sanoma Media Finland Oy. Viitattu 13.11.2023.
25. ↑  Otteluseuranta *liiga.fi*.  26.4.2018. Jääkiekon SM-liiga Oy. Viitattu 2.5.2018.
26. ↑  Ikosen aika Kärpissä päätökseen *Jatkoaika.com*.  6.1.2019. Jatkoaika r.y. Viitattu 6.1.2019.
27. ↑  TIEDOTE: Hyökkääjä Jasse Ikonen siirtyy IFK:hon *hifk.fi*.  7.1.2019. Oy HIFK Hockey AB. Viitattu 7.1.2019.
28. ↑  Seppä, Lassi: Ilves hankki hyökkäysosaamista HIFK:sta − Vainionpään sopimukseen pitkä jatko *Jatkoaika.com*.  23.5.2019. Jatkoaika r.y. Viitattu 23.5.2019.
29. ↑  Jasse Ikonen vahvistaa Ässien hyökkäystä *assat.com*.  19.11.2020. HC Ässät Pori Oy. Viitattu 19.11.2020.
30. ↑  Neuer ausländischer Stürmer *hcpustertal.com*.  2.6.2021. HC Pustertal Amateursport GmbH. Viitattu 2.6.2021. (saksaksi)
31. ↑  Koski, Matti: Liiga-konkari Jasse Ikonen siirtyy ensimmäistä kertaa ulkomaille − italialainen ICEHL-nousukas rakentuu kokemuksen varaan *Jatkoaika.com*.  2.6.2021. Jatkoaika r.y. Viitattu 2.6.2021.
32. ↑  Yli-Mäenpää, Joni: Liiga-jyrä Jasse Ikonen liittyy TPS:n riveihin kuukauden mittaisella sopimuksella *Jatkoaika.com*.  19.9.2022. Jatkoaika r.y. Viitattu 19.9.2022.
33. ↑  Douhán, Gustaf: Jasse Ikonen ansluter till LHC *lhc.eu*.  7.12.2022. Linköping Hockey Club AB. Viitattu 7.12.2022. (ruotsiksi)
34. ↑  Pilvinen, Sami: Jasse Ikonen taas uuteen seuraan – pääsee mestaruusjahtiin *iltalehti.fi*.  23.1.2023. Alma Media Suomi Oy. Viitattu 24.1.2023.
35. ↑  Jasse Ikonen ergänzt den HCP-Kader *hcpustertal.com*.  13.11.2023. HC Pustertal Amateursport GmbH. Viitattu 13.11.2023. (saksaksi)
36. ↑  Gerdin, Jimmy: Rutinerad center klar för VIK *vik.se*.  31.1.2024. VIK Västerås AB. Viitattu 1.2.2024. (ruotsiksi)
37. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 24.4.2019. (slovakiksi)
38. ↑  Väänänen, Ville: Jasse-vauvan isä kiittelee HIFK:n hyökkääjää upeasta eleestä *is.fi*.  15.2.2017. Sanoma Media Finland Oy. Viitattu 14.5.2017.